
Consiliul local



 HOTĂRÂREA nr .69
din 30.10.2026
privind: aprobarea actualizării Regulamentului cu privire la creștere și deținerea de animale domestice și de companie în comuna I.C. Brătianu
Consiliul local al comunei I.C. Brătianu, întrunit în ședința ordinară din data de 30.10.2026
Având in vedere :

· referatul de aprobare al inițiatorului înregistrat sub nr.6410/19.10.2026; 
· raportul de specialitate întocmit de doamna Roșu Iuliana, administrator public al comunei I.C.Brătianu, înregistrat la nr.6411/19.10.2026;
· Ordinul Ministrului Sănătății nr. 119/2014 pentru aprobarea Normelor de igienă și sănătate publică privind mediul de viață a populației modificat și completat prin  H.G. nr. 741/2016; Ordin nr. 994/2018; Ordin nr. 1378/2018; Ordin nr. 562/2023; Ordin nr. 1257/2023; Ordin nr. 78/2025.
· Ordonantei de Urgență nr. 155/2001 privind aprobarea programului de gestionare a câinilor fără stăpân, republicată, cu modificările și completările ulterioare;

· Legii nr. 205/2004 privind protecția animalelor, republicată, cu modificările și completările ulterioare;

· Ordonantei Guvernului nr. 2/2001 privind regimul juridic al contravențiilor, cu modificările și completările ulterioare; 

· Codului Civil, art. 1375 privind răspunderea pentru prejudiciile cauzate de animale;
· Ordonanţa Guvernului nr. 21/2002 privind gospodărirea localităţilor urbane şi rurale, cu modificările și completările ulterioare;
· ORDIN nr. 333/165/2021privind aprobarea Codului de bune practici agricole pentru protecția apelor împotriva poluării cu nitrați proveniți din surse agricole, precum și a Programului de acțiune pentru protecția apelor împotriva poluării cu nitrați proveniți din surse agricole;
· O.U.G.195/2005 privind protecția mediului, aprobată cu modificările și completările ulterioare ;
· prevederile art.129, alin.(1) și alin.(2), lit.d), alin. 7, lit.g) din OUG nr.57/2019 privind Codul Administrativ,cu modificările și completările ulterioare;
 În temeiul art. 139 și art. 196 alin. (1) lit. a) din Ordonanţa de Urgenţă
a Guvernului nr. 57/2019, privind Codul administrativ, 

H O T Ă R Ă Ș T E :
Art. 1. – Se aprobă actualizarea Regulamentului cu privire la creșterea și deținerea de animale domestice și de companie în comuna I.C. Brătianu, județul Tulcea, conform anexei nr. 1, care face parte integrantă din prezenta hotărâre.

Art. 2. – Primarul Comunei I.C. Brătianu, prin compartimentele de specialitate, va duce la îndeplinire prevederile prezentei hotărâri, în limitele competențelor legale.

Art. 3. – La data intrării în vigoare a prezentei hotărâri, orice alte dispoziții contrare se abrogă.

Art. 4. – Prezenta hotărâre se comunică, prin intermediul secretarului general al Comunei I.C. Brătianu, Instituției Prefectului – Județul Tulcea, Primarului Comunei I.C. Brătianu și se aduce la cunoștință publică, în condițiile legii, pe site-ul official al Primăriei www.icbratianu.ro
Hotărârea a fost adoptată  cu un număr de  9 voturi pentru, 0 voturi împotriva, 0 abțineri din totalul de  9 consilieri prezenți din cei 9 aleși în funcție

 PREȘEDINTE DE ȘEDINȚĂ,                                                     Avizat pentru legalitate

Împușcatu Antoneta                                                                            Secretar general,
                                                                                                           Munteanu Dănilă Milica

